מעוז ינון

מעוז ינון (נולד ב-1975) הוא יזם ופעיל שלום ישראלי. ינון הקים מספר יוזמות תיירותיות בישראל ובמזרח התיכון, כולל "שביל ישו", "בית פאוזי עאזר"  ו"אברהם הוסטל". ינון ידוע גם בפעילותו למען שלום בין ישראלים לפלסטינים בפרט בתקשורת הבין-לאומית.

 ביוגרפיה 
ינון נולד בניר עם לבלהה, מורה ציירת ואמנית וליעקובי, חקלאי. בגיל 14 עבר עם משפחתו לנתיב העשרה.

 קריירה 
ממוזער|אברהם הוסטל בתל אביב
עבודתו של ינון בענף התיירות התמקדה במשיכת תרמילאים ומטיילים עצמאיים לישראל. הוא טען ששיפור התיירות האחראית, יביא גם לשינוי פוליטי חיובי באמצעות חיזוקים לכלכלה המקומית.

בשנת 2005 הקים ינון את בית ההארחה הראשון בנצרת, "פאוזי עאזר", בעיר העתיקה, בשותפות עם משפחת עאזר הערבית המקומית. כמו כן, הוא הקים במקום פלטפורמה לדיאלוג בין-תרבותי בין ישראלים יהודים וערבים, ולחינוך לתיירים בין-לאומיים על ישראל. בשנת 2011, בית ההארחה של ינון קיבל את פרס התיירות האחראית העולמית על מחויבותו לשיטות פיתוח קהילתי בר-קיימא. באותה שנה ביקר בבית ההארחה גם טוני בלייר, ראש ממשלת בריטניה לשעבר ובאותה תקופה שליח של הקוורטט לענייני המזרח התיכון. בית פאוזי עאזר הוביל לתחייה תיירותית בעיר העתיקה בנצרת. מספר בתי הארחה, נפתחו בעקבותיו, ובעלי חנויות מקומיים מדווחים על גידול בעסקים.

בשנת 2007 הקים ינון פרויקט נוסף בגליל, שביל ישו, שביל הליכה באורך 65 ק"מ. בשנת 2011 צעד טוני בלייר בקטע הראשון של השביל יחד עם ינון.

בשנת 2008 היה ינון שותף להקמת "אכסניות ישראל", רשת אירוח עצמאית למטיילים.

יחד עם היזם הישראלי גל מור ומספר משקיעים, הקים ינון את אכסניית אברהם הוסטל בירושלים בשנת 2010. עם הזמן גדלה קבוצת אברהם הוסטל, והפכה לרשת בתי הארחה הגדולה בישראל, עם סניפים בתל אביב, באילת ובפיליפינים. כמו כן, החברה מפעילה סיורים. קבוצת אברהם הוסטל קרויה על שם דמותו המקראית של אברהם, שמשמשת כ"סמל מאחד בין האמונות הבולטות של האזור", ו"ייצוג של מה שאנו מקווים להביא לעולם". ישנם שמתחו ביקורת על חלק מהמיזמים של הקבוצה, כמו הפעלת סיורים ליהודה ושומרון, ואחרים שיבחו את החברה על קידום הדיאלוג בנושאים רגישים באזור.

ב-2020, בעקבות פרוץ משבר הקורונה, החל ינון להוביל סיורים בעיר נצרת, מתוך מטרה לעודד תיירות לעיר, ובכך לסייע לעסקים המקומיים. הוא חזר לערוך סיורים אלו גם לאחר פרוץ מלחמת חרבות ברזל.

הוריו של ינון נרצחו בטבח בנתיב העשרה, כשביתם נפגע מטיל מטווח קצר. לאחר המתקפה, הופיע ינון בכלי תקשורת ישראלים ובין-לאומיים ברחבי העולם, קרא להפסיק את האלימות באזור, והדגיש את הצורך בשלום בין ישראלים לפלסטינים. ינון קרא לממשלת ישראל לנהל משא ומתן עם חמאס על הפסקת אש ולהגיע להסכם מדיני. ב-7 בנובמבר, ינון ויעקב גודו, שאיבד את בנו תום, בקיבוץ כיסופים, שנורה בשוגג ע"י לוחמי צה"ל בשבעה באוקטובר, הקימו אוהל מחאה מחוץ לכנסת, ואמרו שלא יעזבו, עד שראש הממשלה בנימין נתניהו יתפטר.

 חיים אישיים 
בתחילת שנות ה-2000, ינון ואשתו שלומית התגוררו בתל אביב. לאחר שהשניים בילו מספר חודשים בטיולים בפטגוניה ובשביל הרכס הפסיפי בקליפורניה, הם החליטו לשפר את התרמילאות בישראל.

החל משנת 2010, עבר ינון להתגורר בבנימינה ואף שימש כחבר מועצת בנימינה-גבעת עדה. לו ולאשתו שלושה ילדים.

מעוז ינון איבד בטבח 7 באוקטובר את שני הוריו, בלהה ויעקובי, שנרצחו בביתם שבנתיב העשרה מטיל שירו מחבלי חמאס.

 קישורים חיצוניים 



  שיחת TED של מעוז ינון 
 למה צריך להקשיב למעוז ינון? באתר TED 

 סטריט טוק עם שאנן סטריט: פרק 19 מעוז ינון. 19 בפברואר 2024.


 הערות שוליים 

קטגוריה:מלחמת חרבות ברזל: אישים
קטגוריה:תל אביב-יפו: אישים
קטגוריה:בנימינה-גבעת עדה: אישים
קטגוריה:ניר עם: אישים
קטגוריה:נתיב העשרה: אישים
קטגוריה:ישראלים שנולדו ב-1975